सहकारिता एवं गोपालन मंत्री ‘ग्राम कोटा’ के दूसरे दिन गुरुवार को ‘कोटा में कृषि संपन्नता : उभरते अवसर’ सेमीनार को संबोधित कर रहे थे। उन्होंने कृषक हित में सहकारिता विभाग द्वारा उठाए गए कदमों का जिक्र करते हुए बताया कि किसानों की भूमि या संपत्ति को रहन रखे बिना इस साल किसानों को बिना ब्याज के 15 हजार करोड़ रुपए का ऋण देने का बड़ा कदम भी उठाया है। ब्याज दरें कम करने, अदायगी के बाद पुन: आसान ऋण सुविधा के साथ ही बीमा कवच देकर किसानों के संबलन एवं कल्याण के लिए सरकार निरंतर प्रयत्नशील है।